අප කළ විමසීමකදී කොළඹ නාගරික අතිරේක හදිසි මරණ පරීක්ෂක නීතිඥ ඉරේෂා දේශානි සමරවීර සඳහන් කළේ නොසැළකිලිමත් කම හේතුවෙන් මෙම මරණයට හේතුවී ඇති බවයි.මේ අතර අධිපීඩන වායු බටයක් ගුද මාර්ගයට ඇතුල් කිරීම හේතුවෙන් අසාධ්‍ය තත්ත්වයට පත්වූ සේවකයෙකු රෝහල් ගතකිරීමේ පුවතක් හොරණ - බණ්ඩාරගම රයිගම ප්‍රදේශයේ කර්මාන්තශාලාවකින් වාර්තාවුණා.ඔහු තවත් සේවකයෙකු සමඟ වායු බට රැගෙන උසුලූ විසුළු කරමින් සිට ඇති අතර, එක්වරම අනෙක් සේවකයා අදාළ අධිපීඩන වායු බටය ඔහුගේ සිරුරේ පිටුපසට ඇතුලූ කර තිබෙනවා.එය ගුද මාර්ගයට ඇතුලූවීමෙන් ඇතිවූ පීඩනයත් සමඟ බඩවැලක් පුපුරායාමෙන් බරපතල තත්ත්වයේ පසුවන සේවකයා මේ වනවිට ප්‍රතිකාර ලබන්නේ හොරණ රෝහලේ දැඩි සත්කාර ඒකකයේයි.